**Åssiden skole** er en barneskole i Drammen med 405 elever (2022) fordelt på to klasser på hvert trinn.

På skolefritidsordningen (SFO) går det ca 80 barn. Dette er et tilbud for elever i 1.-4. Klasse.

Skolen er nærmeste nabo til Elveparken og ligger nært opptil Åssiden I.F. sitt idrettsanlegg med en kunstgressbane, en ballbinge og to gressbaner.

Elevene fortsetter videre til Kjøsterud skole etter 7. trinn.

Historie
--------

Åssiden Skole ble bygd i 1927. Den gangen var Åssiden en del av Lier kommune, men i 1951 ble Åssiden innlemmet i Drammen kommune. Dette førte til en sterk utbygging av Åssiden. Skolen den gangen var ikke bygd for å ta imot alle de nye elevene som strømmet på. I all hast ble det ført opp en paviljong i tre med tilsammen 12 klasserom. Denne paviljongen stod ferdig i 1953 og ga plass til de laveste klassetrinnene. Men det skulle vise seg at denne utbyggingen var utilstrekkelig og i 1957 ble begge fløyene til hovedbygningen bygd. Her ble det plass til åtte nye klasserom. Skolen manglet imidlertid fremdeles gymnastikksal. Først i 1962 stod den ferdig. Til tross for den store utbyggingen var det likevel plassproblemer. I en periode ble elever skysset til Fjellheim skole. Siden skolen ble bygd i 1927 har den vært hjemsøkt av to branner. Den første brøt ut i loftsetasjen i den eldste skolebygningen som den gangen bare hadde to etasjer. Dette skjedde i 1944. Skolen var okkupert av tyskerne og russiske krigsfanger bodde i loftsetasjen. Brannskadene begrenset seg til loftsetasjen, og da skolen ble reparert i 1945, ble det bygd på en ekstra etasje. I 1977, brøt det ut brann i den nordre enden av trepaviljongen som ble sterkt skadet under brannen. Etter brannen vedtok skolestyret at hele paviljongen skulle rives og bygges opp igjen, dette var utført i 1980.

* 1964 hadde skolen 29 klasser med 788 elever.
* 1974 hadde skolen 29 klasser med 733 elever.
* 2012 hadde skolen 14 klasser med 325 elever.
* 2022 Hadde skolen 405 elever.

Eksterne lenker
---------------

* Offisielt nettsted Rediger på Wikidata

* (en) Åssiden skole – kategori av bilder, video eller lyd på Commons Rediger på Wikidata

Referanser

1. ↑
2. ↑  *Drammmensskolens jubileumsnummer*. Skolejubileumskommiteen av 1986. 1986. s. 47–48.

| * v
* d
* r
Offentlige grunnskoler i Drammen kommune |
| --- |
| Barneskoler: | Aronsløkka  **·** Bragernes  **·** Brandengen  **·** Danvik  **·** Fjell  **·** Hallermoen  **·** Konnerud  **·** Krokstad skole  **·** Mjøndalen skole  **·** Rødskog skole  **·** Skoger skole  **·** Solberg skole  **·** Stenseth skole  **·** Steinberg skole  **·** Tømmerås skole  **·** Tangen skole  **·** Vestbygda skole  **·** Øren  **·** Åskollen skole  **·** Åssiden skole **·** Åsen skole |  |
| Ungdomsskoler: | Børresen  **·** Eknes ungdomsskole  **·** Galterud  **·** Killingrud ungdomsskole  **·** Kjøsterud skole  **·** Marienlyst  **·** Svensedammen  **·** Svelvik ungdomsskole  **·** Veiavangen ungdomsskole |
| Kombinerte skoler: | Frydenhaug  **·** Gulskogen |
| Videregående skoler i Viken |

|  |  |
| --- | --- |
| Oppslagsverk/autoritetsdata | Drammen byleksikon **·** Sentralt stedsnavnregister **·** Nasjonalt skoleregister **·** Brønnøysundregistrene
 |